CELEX: C2007/155/13
Language: da
Date: 2007-07-07 00:00:00
Title: Sag C-155/07: Sag anlagt den 20. marts 2007 — Europa-Parlamentet mod Rådet for Den Europæiske Union

7.7.2007   
            
            
               DA
            
            
               Den Europæiske Unions Tidende
            
            
               C 155/8
            
         Sag anlagt den 20. marts 2007 — Europa-Parlamentet mod Rådet for Den Europæiske Union
   (Sag C-155/07)
   (2007/C 155/13)
   Processprog: fransk
   Parter
   
      Sagsøger: Europa-Parlamentet (ved R. Passos, A. Baas og D. Gauci, som befuldmægtigede)
   
      Sagsøgt: Rådet for Den Europæiske Union (ved M. Arpio Santacruz, M. Sims og D. Canga Fano, som befuldmægtigede)
   Sagsøgerens påstande
   
               —
            
            
               Rådets afgørelse 2006/1016/EF (1) af 19. december 2006 om en fællesskabsgaranti til Den Europæiske Investeringsbank mod tab i forbindelse med lån til og lånegarantier for projekter uden for Fællesskabet annulleres på grund af tilsidesættelse af EF-traktaten.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Til støtte for søgsmålet gør Europa-Parlamentet et anbringende gældende, hvorefter der er valgt et urigtigt retsgrundlag for den anfægtede afgørelse. Eftersom denne afgørelse i det væsentlige vedrører udviklingslande, herunder lande der er eller kan være berettigede til finansiering ydet af Den Europæiske Investeringsbank med fællesskabsgaranti, burde den have været vedtaget på grundlag af artikel 179 EF i forening med artikel 181 A EF og ikke blot på grundlag af denne sidstnævnte artikel, der fra sit anvendelsesområde udelukker samarbejde med udviklingslande.
   
      (1)  EUT L 414, s. 95.